**COVID-19 PANDEMIJA**

**APRIBOJIMŲ ŠIAURĖS AIRIJOJE VADOVAS IR VISUOMENĖS SVEIKATOS PATARIMAI**

Šis vadovas bus dažnai keičiamas, kad atitiktų reglamento nuostatų pakeitimus. Šio vadovo versija atspindi reglamento nuostatus, galiojančius nuo **2021 m. rugpjūčio 16 d.**

**Naujausią konsoliduotą reglamento nuostatų versiją galite rasti naudodamiesi žemiau esančia nuoroda, kuri yra tam, kad padėtų reglamento nuostatų skaitytojui. Ji buvo atnaujinta 2021 m. rugpjūčio 16 d. ir apima visus iki tos dienos padarytus pakeitimus.**

**<https://www.health-ni.gov.uk/publications/health-protection-coronavirus-restrictions-regulations-northern-ireland-2021>**

Konsoliduota reglamento nuostatų versiją taip pat galite rasti naudodamiesi žemiau pateikiama nuoroda. Pakeitimai čia atnaujinami per 48 val. po kiekvieno pakeitimo. <https://www.legislation.gov.uk/nisr/2021/93/contents>

Šio vadovo tikslas yra pateikti aiškią informaciją ir patarimus visuomenei apie (a) judėjimo ir veiklos įstatymų apribojimus pandemijos metu ir (b) ką jūs, jūsų verslas, jūsų pamaldų vieta ar organizacija gali ir turėtų padaryti, kad būtų apribotas COVID-19 plitimas.

Dabar yra dvi reglamento nuostatų grupės:

* 2021 m. Sveikatos apsaugos (Koronavirusas, apribojimai) reglamento nuostatos (Šiaurės Airija), kuriuose aptariami apribojimai verslui ir susibūrimams. Toliau esančiose pastraipose šie reglamentai bus vadinami „Pagrindiniai reglamentai“ ir
* 2020 m. Sveikatos apsaugos (Koronavirusas, apsauginių veido kaukių dėvėjimas) reglamento nuostatos (Šiaurės Airija), kurie yra susiję su apsauginėmis veido kaukėmis. Kitose pastraipose šie reglamento nuostatai bus vadinami „Apsauginių veido kaukių reglamentai“.

Šiame vadove frazė „jūs neturite” vartojama ten, kur reglamento nuostatos draudžia veiklą, „jūs turite“ vartojama ten, kur reglamento nuostatos reikalauja iš jūsų kažką padaryti ir „jūs galite”, kai reglamento nuostatos leidžia užsiimti veikla. Sąvokos „jūs turėtumėte” ir „jūs neturėtumėte” vartojamos patarimams, įskaitant visuomenės sveikatos patarimus, išreikšti.

Vadovas yra skirtas apsaugoti jus, apsaugoti kitus žmones, sumažinti infekcijos plitimą ir kaip įmanoma greičiau užbaigti epidemiją, todėl prašome laikytis patarimų.

Kiekvienas apribojimas ir kiekvienas reikalavimas privalo būti pašalinamas jei jo daugiau nebereikės.

Vadovas susideda iš trijų skyrių:

1. Reikalavimai laikantis 2020 m. Sveikatos apsaugos (Koronavirusas, apsauginių kaukių dėvėjimas) reglamento nuostatų (Šiaurės Airija)
2. Reikalavimai laikantis 2021 m. Sveikatos apsaugos (Koronavirusas, Apribojimai) reglamento nuostatų (Šiaurės Airija)
3. ką reglamentai reiškia jums, kaip individualiam piliečiui;
4. ką reglamentai reiškia jūsų verslui;
5. Visuomenės sveikatos patarimai.

Pirmieji du skyriai yra apie teisiškai įgyvendinamus apribojimus ir reikalavimus, o trečias - apie praktinius veiksmus, kuriuos galite padaryti norėdami apsisaugoti ir apsaugoti kitus. Jie abu yra susiję ir abu yra būtini epidemijai baigti. Raktas į tolimesnę pažangą yra tai, kad kiekvienas iš mūsų elgtumėmės atsakingai.

Pagrindinis šio vadovo tikslas yra padėti jums judėti ir laikytis apribojimų bei sudaryti galimybes kuo laisviau gyventi atsižvelgiant į jų nustatytus apribojimus. PASTABA: vadovas nėra galutinis įstatymo teiginys ir neturėtų būti cituojamas ar juo remiamasi.

Šiame vadove yra nuorodų į kitas COVID-19 rekomendacijų formas.

1. **REIKALAVIMAI PAGAL 2020 M. SVEIKATOS APSAUGOS (KORONAVIRUSAS, APSAUGINIŲ KAUKIŲ DĖVĖJIMAS) REGLAMENTO NUOSTATAS (ŠIAURĖS AIRIJA)**

**Veido apsauginių kaukių dėvėjimo reikalavimai**

„Apsauginės veido kaukės“ reiškia bet kokio tipo danga, kuri uždengia asmens nosį ir burną.

**Veido skydai arba veido skydeliai**

Veido skydeliai arba skydai nesuteikia tokios pačios apsaugos kaip audinio veido kaukes, - kurios dengia tiesiogiai nosį ir burną. Jei jūs nešiojate veido skydą ar skydelį taip pat nešiokite ir audinio veido kaukę.

Patariame nešioti audinio veido kaukes, nes jos suteikia geresnę apsaugą nuo rizikos užsikrėsti COVID -19 virusu.

**Dabar privaloma dėvėti apsaugines veido kaukes :**

1. Viešajame transporte, įskaitant ir mokyklos transporto paslaugas (išskyrus jaunesnius mokinius dar neturinčius vidurinio išsilavinimo), Taksi, privačiuose autobusuose, keleiviniuose autobusuose ar lėktuve, traukiniuose ir autobuso stotyse, ir oro uostuose. Tai apima:

* Įlipant į bet kokio tipo viešąjį transportą;
* Kai esate bet kokio tipo viešajame transporte ir
* Kai esate viešojo transporto patalpose ar stotelėse;

1. uždarose viešose patalpose, į kurias visuomenė turi arba gali patekti. Patalpos yra „uždaros“, jei jos būtų laikomos uždaromis arba iš esmės uždaromis pagal 2007 m. Šiaurės Airijos „Be dūmų“ (Patalpų, transporto priemonių valdytojų ir pranešimų apie baudas) reglamentų 2 taisyklę. Pavyzdžiui:

* Kai įeinate ar išeinate iš garbinimo vietos, arba esate garbinimo vietoje;
* Parduotuvėse, prekybos centruose, bankuose, statybos draugijose, kredito unijose ir įmonėse, kuriuose verslas susijęs su valiutos keitimo paslaugomis, perduoda pinigus (ar bet kokiu kitu pinigų pavidalu), bet kokiomis priemonėmis ar grynųjų pinigų čekiais, kurie mokami klientams;
* Muziejuose, galerijose, kino teatruose, kultūros ir paveldo vietose, bibliotekose, akvariumuose, vidaus zoologijos soduose ir ūkiuose, kuriuose priimami lankytojai, bingo salėse, pramogų salėse, vidaus sporto stadionuose, pramogų mugėse, pramogų parkuose, boulingo takuose, uždarose žaidimų aikštelėse, įskaitant žaidimų kambarius, kai nėra užsiimama aerobine veikla, biliardo ir baseinų salės, aukcionuose, nekilnojamojo turto agentūrose, teatruose, koncertų salėse, konferencijų salėse, komedijų klubuose ir kitose laisvalaikio praleidimo paslaugų vietose.

1. Svetingumo sektoriuose, tokiuose kaip kavinės, restoranai, viešieji namai, barai ir vietos, kuriose parduodamas ar tiekiamas maistas ar gėrimai (įskaitant svaigiuosius gėrimus) ir į kuriuos visuomenė turi arba gali patekti, nebent sėdima prie staliuko;
2. Teikiant ar gaunant artimo susisiekimo paslaugas kaip apibrėžta 2021 m. Sveikatos apsaugos (Koronavirusas, Apribojimai) reglamento nuostatose (Šiaurės Airija), nebent tai nėra įmanoma dėl paslaugos pobūdžio.

Mažmeninės prekybos, transporto ar svetingumo sektoriaus personalas taip pat turi dėvėti apsaugines veido kaukes vietose, kurios prieinamos visuomenei, nebent ta vieta atskirta pertvara.

**Veido apsauginių kaukių dėvėjimas šiose aplinkose yra privalomas nebent jūs turite pagrįstą priežastį.**

**Pagrįstos priežastys yra:**

* Kreipiantis medicininės pagalbos;
* Rūpinantis ar padedant pažeidžiamiems žmonėms;
* Norėdami išvengti sužeidimų, ligos ar rizikos susižaloti; pvz., jei turite kvėpavimo ligų, tokių kaip astma, lėtinė obstrukcinė plaučių liga (LOPL), emfizema ar bronchitas;
* Kai asmuo negali užsidėti, dėvėti ar nusiimti apsauginės veido kaukės dėl savo negalios (1995 m. Diskriminacijos dėl negalios įstatymo prasme), ar be didelių sunkumų;
* Poreikis bendrauti su asmeniu, kuris turi bendravimo sunkumų (susiję su kalbėjimu, kalba ar kitais atvejais);
* Gerti ar valgyti, kai to pagrįstai reikia arba išgerti savo vaistus;
* Būtinybė laikinai nuimti apsauginę veido kaukę laikantis atitinkamo asmens ar kito asmens, einančio savo pareigas, prašymo.
* Kai asmuo atsakingas už atitinkamą vietą (pvz.: savininkas, valdytojas, vadybininkas, parduotuvės nuomininkas) arba to asmens darbuotojas, dirbantis savo darbą, paprašė nusiimti apsauginę veido kaukę atpažinimo tikslais. Personalas oro uostuose, įskaitant ir oro linijų personalą, privalės taip gali paprašyti jūsų laikinai nusiimti apsauginę veido kaukę.

Asmenys, kuriems yra sunku jus suprasti, kai dėvite veido apsauginę kaukę, gali paprašyti jūsų laikinai ją nusiimti. Pavyzdžiui, jei asmuo skaito iš lūpų, kad būtų lengviau suprasti, gali paprašyti jūsų nusiimti veido apsauginę kaukę.

Svarbu žinoti, kad yra aplinkybių, dėl kurių kai kuriems žmonėms sunku dėvėti veido apsaugines kaukes. Tokiomis aplinkybėmis žmonės turi „pagrįstą priežastį“ nedėvėti jų viduje, todėl, tai svarbu, kad jūs gerbtumėte tuos asmenis ir prisiminkite, kad veido apsauginių kaukių nenešiojimo priežastys ne visada matomos.

Jei jūs negalite nešioti veido apsauginės kaukės jums nereikės pateikti įrodymų, kad jūs turite pagrįstą priežastį. Tačiau, jei jūs turite pagrįstą priežastį, rekomenduojame bendradarbiauti ir kiek įmanoma pateikti tas priežastis, pvz., konstebliui, parduotuvės savininkui, transporto operatoriui, it t.t..

Reikalavimui nešioti apsauginę veido kaukę yra išimtys. Jų nereikia nešioti:

1. jaunesniam mokiniui, kuris dar negauna vidurinio išsilavinimo, viešajame ir mokyklos transporte;
2. konstebliui vykdančiam savo pareigas;
3. skubios pagalbos tarnybos atstovui, kuris atlieka savo pareigas kaip skubios pagalbos teikėjas;
4. asmeniui, kuris suteikia keleivių pavežimo paslaugas, arba to asmens darbuotojui, arba autobuso, keleivinio autobuso ar taksi vairuotojui, kai yra pertvara tarp asmens arba darbuotojo, ar vairuotojo, ir visuomenės nario;
5. bet kuriam asmeniui, kuris suteikia paslaugas susijusioje vietoje pagal susitarimą su asmeniu atsakingu už susijusią vietą, kai yra pertvara tarp asmens teikiančio paslaugas ir visuomenės nario;
6. asmeniui, atsakingam už atitinkamą vietą ar atitinkamos vietos dalies darbuotojams, pvz., parduotuvės, prekybos centro, restorano, kavinės ar baro, banko, statybos bendrijos ar kredito unijos, kurios nėra prieinamos visuomenės nariams ir kai tarp asmenų toje atitinkamos vietos dalyje galima išlaikyti bent dviejų metrų atstumą;
7. asmeniui, esančiam garbinimo vietoje ar vietoje, kur tikėjimas išpažįstamas vedant pamaldas, išskyrus įeinant į patalpą ar iš jos išeinant;
8. porai ceremonijoje priimant santuoką ar sudarant civilinę partnerystę;
9. asmeniui, kuris užsiima fizine sportine veikla sporto salėje, laisvalaikio centre ar panašioje vietoje;
10. asmeniui, kuris lankosi ir yra pasodinamas restorane (įskaitant tuos, kurie yra viešbučiuose ar narių klubuose), kavinėje, bare ar viešuosiuose namuose, ar kitose vietose, kuriose parduodamas ar tiekiamas maistas ar gėrimai (įskaitant svaigiuosius gėrimus) ir į kuriuos turi ar gali patekti visuomenė;
11. transporto priemonių tikrintojui transporto priemonių tikrinimo centre, nebent jis yra transporto priemonėje su visuomenės nariu;
12. kai dėl glaudaus kontakto paslaugų pobūdžio veido kaukės dėvėti neįmanoma.

Vietos ir patalpos kur Apsauginių kaukių dėvėjimo reglamento nuostatos aiškiai nereikalauja dėvėti apsauginių veido kaukių:

1. viešajame kelte, kai vietovė yra lauke ir dviejų metrų atstumas gali būti išlaikomas tarp asmenų kelte ar kelto dalyje, kuris atviras visuomenės nariams;
2. privačiame kelte Šiaurės Airijos teritorijos vandenyse;
3. tose pastato dalyse, kurios naudojamos Šiaurės Airijos Vyriausybės departamento, kur visuomenės nariams dėl paslaugų suteikimo įeiti neleidžiama;
4. toje vietoje, kur pagrindinis lankymosi tikslas yra aerobikos pratimai;
5. kai sėdima prie staliuko sveikatingumo vietose, pavyzdžiui, kavinės, restoranai, viešieji namai, barai ir vietos, kur parduodamas ar tiekiamas maistas ar gėrimai (įskaitant svaigiuosius gėrimus) ir į kuriuos turi ar gali patekti visuomenė;
6. garbinimo vietoje ar vietoje, kur tikėjimas išpažįstamas vedant pamaldas, išskyrus įeinant į patalpą ar iš jos išeinant

„Atitinkamas asmuo“, pavyzdžiui, asmuo atsakingas už patalpas, arba to asmens darbuotojas atliekantis savo pareigas, arba policijos pareigūnas, gali jūsų paprašyti laikinai nusiimti apsauginę veido kaukę identifikavimo tikslais.

1. **REIKALAVIMAI PAGAL 2021 M. SVEIKATOS APSAUGOS (KORONAVIRUSAS, APRIBOJIMAI) REGLAMENTO NUOSTATAS (ŠIAURĖS AIRIJA)**

**REKOMENDACIJOS INDIVIDUALIEMS PILIEČIAMS**

**Susibūrimai privačiuose būstuose**

„Privatus būstas“ yra gyvenamasis būstas, kuriame asmuo gyvena kaip pagrindinėje ar vienintelėje savo gyvenamojoje vietoje kartu su sodu, kiemu, praėjimu, laiptais, priestatu ar kitais būsto priklausiniais.

Susibūrimai privataus būsto lauke

Jokie apribojimai nėra taikomi žmonėms, kurie gali susirinkti privataus būsto lauke, pvz., sode. Tačiau vis tiek siūloma laikytis socialinio atstumo

Susibūrimai privataus būsto viduje

Privačiame būste gali susirinkti iki 10 asmenų iš 3 namų ūkių ir, jei pageidauja, likti nakvoti. 12 metų ir jaunesni vaikai nėra įskaičiuojami.

Jei atskirą namų ūkį sudaro 10 ar daugiau narių (neskaičiuojant 12 metų ir jaunesnių vaikų), jiems leidžiama lankytis ar priimti lankytojus iš kito namų ūkio, jei bendras asmenų skaičius viduje neviršija 15 asmenų iš 3 namų ūkių (12 metų ir jaunesni vaikai nėra įskaičiuojami į bendrą skaičių).

Yra išimčių, kurios leidžia lankytojus būti kitų privačiuose būstuose, dėl:

* vaikų priežiūros paslaugos, kurias teikia asmuo registruotas laikantis 1995 m. Vaikų įsakymo (Šiaurės Airija), vaikų priežiūros paslaugos, kurios trunka ne ilgiau nei 2 valandas ar teikiant bet kokias kitas vaikų priežiūros paslaugas, kurios yra nemokamos;
* priežiūros ar pagalbos teikimo, įskaitant socialines paslaugas, pažeidžiamam asmeniui (pažeidžiamas asmuo gali būti gyventojas, ar lankytojas);
* atliekamų statybos ar priežiūros darbų, ar teikiamų bet kokio kito verslo ar profesijos paslaugų privačiuose būstuose;
* apsilankymų reikalingų dėl teisinių ar medicininių priežasčių;
* persikėlimo į kitus namus ar su tuo tikslu susijusios veiklos, įskaitant būstų apžiūrą ir persikraustymo pasirūpinimu; arba
* santuokos ar civilinės partnerystės, kai vienas partneris serga nepagydomai. Daugiausia 10 žmonių gali lankytis (įskaitant ir asmenį atliekantį apeigas).
* mirusio asmens palaikų perkėlimo iš ar į privačius namus.

**Dideli namų ūkiai**

Didesni namų ūkiai turėtų žinoti, jei jie laukia lankytojų iš kito namų ūkio, tokiu atveju, kai kurie šeimos nariai negalės dalyvauti norint užtikrinti, kad nebūtų viršyta 10 asmenų riba viduje.

Jei atskirą namų ūkį sudaro 10 ar daugiau narių (neskaičiuojant 12 metų ir jaunesnių vaikų), jiems leidžiama lankytis ar priimti lankytojus iš kito namų ūkio, jei bendras asmenų skaičius viduje neviršija 15 asmenų iš 3 namų ūkių (12 metų ir jaunesni vaikai nėra įskaičiuojami į bendrą skaičių).

**Santuokos ir civilinės partnerystės ceremonijos privačiuose būstuose**

Susirinkimai patalpose privačiame būste leidžiami santuokos ar civilinės partnerystės tikslais, kai santuokos ar civilinės partnerystės šalis yra nepagydomai serganti. Tokiomis aplinkybėmis vestuvių ar civilinės partnerystės ceremonijoje, esančioje privačiame būste, gali dalyvauti iki 10 žmonių. Į šį skaičių įeina vaikai iki 12 metų ir šventikas.

**Laidotuvės privačiuose būstuose**

Laidotuvės neleidžiamos privačiuose būstuose ir turėtų vykti tik garbinimo vietoje, laidotuvių namuose, Belfasto miesto krematoriume ar kapinėse.

Palaikus ne COVID-19 atvejais galima pargabenti į privatų būstą šarvojimui.

Žmonėms leidžiama susiburti privataus būsto viduje, tačiau taikomi tam tikri apribojimai. Susibūrime gali dalyvauti vienas namų ūkis arba ne daugiau kaip 10 asmenų iš 3 namų ūkių. Jei namų ūkyje jau yra 10 asmenų, jie gali susitikti su kitu vienu namų ūkiu, iki daugiausia 15 asmenų vienu metu. 12 metų ar jaunesni vaikai į šį skaičių neįeina.

Jei žmonės susirenka privataus būsto lauke, vienu metu gali būti ne daugiau kaip 15 asmenų.

Visi dalyviai ir asmenys, atsakingi už susibūrimo organizavimą ar vykdymą laidotuvių ar su laidotuvėmis susijusio susibūrimo tikslais privalo laikytis sveikatos departamento nurodymų

<https://www.health-ni.gov.uk/publications/covid-19-guidance-surrounding-death>.

**Susibūrimai lauke ir viduje (išskyrus susibūrimus privačiuose būstuose)**

Susibūrimai viduje

Asmenų skaičius viduje neribojamas. Rizikos vertinime yra nustatomas didžiausias asmenų skaičius viduje. Vertinimą privalo atlikti asmuo, atsakingas už susibūrimo organizavimą ar vykdymą. Atsakingas asmuo turi imtis visų pagrįstų priemonių, kad sumažintų koronaviruso perdavimo riziką.

Jei dalyvauja iki 15 asmenų, rizikos vertinimas nėra būtinas.

Žr. žemiau esantį skyrių “**Susibūrimai, kuriuos vykdo ar organizuoja atsakingas asmuo**”.

Susibūrimai lauke

Didžiausias asmenų skaičius, kurie gali susiburti lauke taip pat yra nustatomas atlikus rizikos vertinimą. Jį atlieka už susibūrimą atsakingas asmuo. Atsakingas asmuo turi imtis visų pagrįstų priemonių, kad sumažintų koronaviruso perdavimo riziką.

Rizikos vertinimas nėra būtinas, jei lauko susibūrime dalyvauja iki 30 asmenų.

Žr. žemiau esantį skyrių “**Susibūrimai, kuriuos vykdo ar organizuoja atsakingas asmuo**”.

Atkreipkite dėmesį, kad susibūrimų rizikos vertinimas gali būti būtinas pagal įstatymų reikalavimus, pvz., 1978 m. Šiaurės Airijos Sveikatos ir saugos darbe įstatymą.

Tai **neapima** susibūrimų privačiame būste (kaip aprašyta aukščiau).

**Susibūrimai, kuriuos vykdo ar organizuoja atsakingas asmuo**

Asmuo, atsakingas organizuojant ar vykdant susibūrimą, privalo:

1. atlikti atitinkamą rizikos vertinimą; ir

b) imtis visų pagrįstų priemonių, kad sumažintų koronaviruso perdavimo riziką, įskaitant rizikos vertinime nurodytų prevencinių ir apsaugos priemonių įgyvendinimą ir visų atitinkamų Šiaurės Airijos vyriausybės departamento nurodymų laikymąsi.

Asmuo, atsakingas už susibūrimo organizavimą ar vykdymą privalo, atitinkamam asmeniui paprašius (t.y. konstebliui ar teisėtvarkos pareigūnui), pateikti tam atitinkamam asmeniui rizikos įvertinimo kopiją ir pateikti pagrįstų priemonių, kurių buvo imtasi, per dvidešimt keturias valandas nuo prašymo pateikimo.

***Rizikos vertinimas***

Tinkamas rizikos vertinimas yra atliekamas asmens, kuris yra atsakingas už susibūrimo organizavimą ar vykdymą, kad būtų nustatyti ir įvertinti šie dalykai:

1. koronaviruso infekcijos rizika, užsikrėtimo ir platinimo pavojaus pobūdis ir mastas, atsirandantis organizuojant ar vykdant susibūrimą; ir
2. pagrįstai praktinės priemonės, kurių reikėtų imtis, kad būtų išvengta, sumažinta ar pašalinta tokia rizika, įskaitant –
3. tas, kurios užtikrina didžiausią bendruomeninę apsaugą;
4. tas, kurios yra pakeičiamos mažiau pavojingomis; ir
5. aiškių ir nuoseklių nurodymų žodžiu ir raštu naudojimas.

**MALDOS VIETOS**

Asmuo, atsakingas už susibūrimo organizavimą ar vykdymą maldos vietoje, įskaitant vietas, kurios yra naudojamos šiais tikslais, privalo atlikti rizikos vertinimą, kad būtų nustatytas didžiausias saugus dalyvių skaičius, kurie galėtų saugiai dalyvauti, kai susibūrime, kaip tikimasi, dalyvauja daugiau kaip 15 asmenų viduje, ar daugiau kaip 30 asmenų lauke. Atsakingas asmuo privalo imtis visų pagrįstų priemonių, kad būtų sumažinta koronaviruso platinimo rizika. Žr. aukščiau pateiktą skyrių „Atsakingo asmens organizuojami ar vykdomi susibūrimai“.

Veido kaukės yra privalomos įeinant į ir išeinant iš garbinimo vietos, kai dalyvaujama pamaldose. Rekomenduojama veido kaukes dėvėti visą laiką, ypač jei vaikštoma po pastatą ar giedant.

Veido kaukės yra privalomos visą laiką garbinimo vietoje, kai susibūrimas viduje yra organizuojamas ne pamaldų tikslais.

Laidotuvių, vedybų ir civilinės partnerystės sudarymo susibūrimams taikomi papildomi reikalavimai (žr. toliau pateiktus skyrius).

**Laidotuvės, santuokos ir civilinės partnerystės**

**Laidotuvės ir susiję renginiai**

Laidotuvių ar šarvojimo dalyvių skaičius bus nustatytas rizikos vertinimu, atsižvelgiant į konkrečios vietos dydį. Vertinimą atlieka asmuo, atsakingas už laidotuvių organizavimą ar vykdymą.

Laidotuvių namų direktoriai bendradarbiauja su konkrečios vietos darbuotojais ir su šeima organizuodami renginį, užtikrindami, jog jiems yra žinomas leidžiamas asmenų skaičius ir taikomos priemonės, kad būtų sumažinta infekcijos, užsikrėtimo ar perdavimo rizika.

Leidžiami susibūrimai prieš ir po laidotuvių. Dalyvių skaičių nustato konkrečios vietos atstovai pagal vietos vadovo atliktą rizikos vertinimą.

Nesvarbu, ar esate dalyvaujantis asmuo, ar asmuo, atsakingas už laidotuvių ar susijusių renginių organizavimą ar vykdymą bažnyčioje, laidotuvių namuose ar kitur, privalote laikytis Sveikatos departamento nurodytų, kaip valdyti infekcijos riziką ruošiant mirusįjį ir laidotuves

<https://www.health-ni.gov.uk/publications/covid-19-guidance-surrounding-death>

Asmuo, atsakingas už laidotuvių ar su laidotuvėmis susijusių paslaugų organizavimą ar vykdymą, yra asmuo, kuris valdo vietą, kurioje jos vyksta, bei laidotuvių namų direktorius, kuris organizuoja laidotuves.

Daugiau informacijos apie Covid-19 rasite žemiau esančioje nuorodoje.

<https://www.health-ni.gov.uk/covid-19-guidance>

**Santuoka ir pilietinė partnerystė**

Asmuo, atsakingas už vedybų ar civilinės partnerystės organizavimą ar vykdymą, privalo imtis priemonių:

* gauti lankytojų informaciją iš anksto arba dalyvavimo metu. Ši informacija susideda iš:

1. kiekvieno dalyvaujančio 16 metų ar vyresnio asmens vardas, pavardė ir telefono numeris;
2. atvykimo data ir laikas;

* įrašyti lankytojo informaciją į registravimo sistemą; ir
* saugoti informaciją apie lankytojus 21 dieną nuo apsilankymo datos. Organizatorius ar valdytojas privalo sunaikinti informaciją apie lankytojus kuo greičiau, kai tai praktiškai įmanoma, praėjus 21 dienos laikotarpiui, nebent yra kitas, neįvardintas šiose nuostatose pagrindas, kuriuo remiantis informacija gali būti teisėtai saugoma.

Informacija apie lankytoją turi būti pateikta atitinkamam asmeniui kuo greičiau, bet praktiškai, bet kuriuo atveju per 24 valandas nuo prašymo, jei to reikalauja asmuo.

Santuokos ar civilinės partnerystės sudarymo ceremonijos dalyvių skaičius nėra specialiai ribojamas. Santuokos ar civilinės partnerystės sudarymo ceremonijos organizatorius ar vykdytojas privalo atlikti rizikos vertinimą, kad būtų nustatytas didžiausias saugus dalyvių skaičius, ir pritaikyti, įgyvendinti bei prižiūrėti švelninančias priemones, kad sumažintų viruso perdavimo riziką.

Vietos, kurios kitu atveju turi būti uždarytos, gali būti atidarytos santuokos ar civilinės partnerystės iškilmių ceremonijos tikslais.

Veido kaukės yra privalomos įeinant į ir išeinant iš garbinimo vietos, kai dalyvaujama pamaldose. Rekomenduojama veido kaukes dėvėti visą laiką, ypač jei vaikštoma po pastatą ar giedant.

Veido kaukės yra privalomos visą laiką garbinimo vietoje, kai susibūrimas viduje yra organizuojamas ne pamaldų tikslais.

**REKOMENDACIJOS VERSLUI ĮSKAITANT SAVARANKIŠKAI DIRBANČIUS ASMENIS**

**Vietos ir paslaugos, kurios turi užsidaryti:**

* Naktiniai klubai

Jei kuri nors iš aukščiau išvardytų įmonių yra didesnio verslo dalis, didesnė įmonė gali tęsti veiklą, jei uždaro tas savo verslo dalis, kurias būtina uždaryti.

Vietos, kurios kitu atveju turi būti uždarytos, gali būti atidarytos santuokos ar civilinės partnerystės iškilmės ceremonijos arba tam, kad potencialūs santuokos ar civilinės partnerystės klientai galėtų apžiūrėti vestuvių patalpas. Lankytojų skaičius negali viršyti 4 asmenų ir 1 darbuotoju vienu metu.

**Verslo rūšys, kurioms leidžiama atsidaryti taikant apribojimus:**

Jei esate atsakingas už bet kurios iš šių verslo rūšių vykdymą, jums leidžiama atsidaryti taikant apribojimus:

1. **Teatrai, koncertų salės, konferencijų ir parodų vietos bei kitos vidaus vietos**

**Reikalavimas taikomas:**

* Teatrams;
* Koncertų salėms;
* Vietoms, kurios naudojamos konferencijų ir parodų tikslais;
* Vidaus vietoms, išskyrus privačius būstus, teatrus ir koncertų sales, kai naudojamos spektaklių, įrašų ar repeticijų tikslais.

1. **Eksploatavimo reikalavimai**

Asmuo, atsakingas už susibūrimo organizavimą, privalo:

* Užtikrinti, kad lankytojai įsigytų bilietą prieš renginį;
* užtikrinti, kad muzika bet kokiu kitu tikslu, išskyrus repeticijas ar spektaklius, būtų leidžiama tokiu garsumu, kad lankytojai galėtų bendrauti kaip įprastai.
* jei patalpos yra didesnių patalpų dalis, užtikrinkite, kad muzika būtų leidžiama tokiu garsumu, kad kitose patalpų dalyse esantys asmenys galėtų kalbėti kaip įprastai;
* užtikrinti, kad žiūrovai nešoktų;
* kiekvienoje patalpos dalyje aiškiai nurodyti maksimalų asmenų, kurie gali sėdėti toje patalpų dalyje, skaičių;
* laikytis socialinio atstumo laikymosi reikalavimų;
* vadovautis informacija lankytojams ir dalyviams

1. ***Susodinimo reikalavimai***

Asmuo, atsakingas už susibūrimo organizavimą teatre, koncertų salėje, konferencijų ir parodų vietoje ar kitoje vietoje viduje, privalo

* nurodyti lankytojams paskirtas vietas ir užtikrinti, kad lankytojai liktų sėdėti, nebent jie įeina į patalpas ar iš jų išeina, kad galėtų pasiekti savo vietą, patekti į parodų stendą ar ekspoziciją, sumokėti užmokestį arba naudotis tualetu, kūdikio persirengimo ar maitinimo krūtimi paslaugomis arba rūkymo zona;
* užtikrinti, kad maistą ar gėrimus (įskaitant svaigiuosius alkoholinius gėrimus) užsakytų tik sėdintys asmenys. Taikomos išimtys, leidžiančios asmeniui pasirinkti maistą iš savitarnos ar maisto ruošimo vietos, kai tai daroma dalyvių akivaizdoje. Patalpose, kuriose neparduodami ar netiekiami svaigieji gėrimai, maisto ar gėrimų galima užsisakyti, pvz., prie prekystalio;
* užtikrinti, kad patalpose maistą ar gėrimus (įskaitant svaiginančius alkoholinius gėrimus) būtų leidžiama vartoti tik sėdinčiam lankytojui;
* neleisti valgyti ar gerti (įskaitant svaiginančius alkoholinius gėrimus) asmeniui, sėdinčiam prie prekystalio ar kitos konstrukcijos, kuri yra naudojama kaip stalas ir kuri visiškai arba iš dalies naudojama kaip baras maistui ar gėrimams patiekti.

1. ***Rizikos vertinimai***

Asmuo, atsakingas už susibūrimo organizavimą teatre, koncertų salėje, konferencijų ir parodų vietoje ar kitoje vietoje viduje:

* privalo atlikti rizikos vertinimą pagal susirinkimų apribojimus. Rizikos vertinimas turi nustatyti maksimalų asmenų, kurie gali sėdėti kiekvienoje patalpų dalyje, skaičių; ir
* privalo patalpose turėti aukščiau nurodytą rizikos įvertinimą ir nedelsiant pateikti jį patalpų lankytojams arba atitinkamam asmeniui paprašius patikrinti;
* privalo imtis visų pagrįstų priemonių, kad sumažintų koronaviruso perdavimo riziką, laikydamasis susibūrimų apribojimų.

Šiame reglamente „lankytojai“ neapima vietos personalo ar atlikėjų.

1. **Mažmeninės įmonės**

Visos mažmeninės įmonės gali atsidaryti. Už parduotuvės veiklos organizavimą ir vykdymą atsakingas asmuo privalo imtis pagrįstų priemonių, užtikrinančių, jog visada būtų laikomasi socialinio atstumo reikalavimų. Mažmeninės prekybos parduotuvėse privaloma dėvėti veido kaukes.

1. **Artimo kontakto paslaugos**

Artimo kontakto paslaugos:

1. moterų ir vyrų kirpyklos;
2. grožio ar estetinių procedūrų teikimas, įskaitant nagų ar makiažo procedūras;
3. tatuiruotės;
4. soliariumai;
5. SPA paslaugos;
6. sporto ir masažo terapija;
7. geros savijautos ir holistinės terapijos;
8. suknelių matavimas, siuvimas ir mados dizainas;
9. kūno auskarų vėrimas;
10. elektrolizė;
11. išvardintų nuo a) iki j) paslaugų apmokymai;
12. vairavimo mokymas, įskaitant egzaminus.

Asmuo, teikiantis artimo kontakto paslaugas, privalo laikytis reikalavimų, susijusių su Lankytojų ir dalyvių informacija.

Veido kaukes turi dėvėti artimo kontakto paslaugų teikėjas ir klientas, nebent jie turi pagrįstą pateisinimą arba kai tai neįmanoma dėl paslaugos pobūdžio.

Reikalavimai, susiję su veido kaukių dėvėjimu ir lankytojų informacijos rinkimu, nėra taikomi artimo kontakto paslaugoms, kai jos vykdomos šiais tikslais:

• filmų ar televizijos gamyba;

• papildomos medicinos, sveikatos ar socialinės rūpybos paslaugos; arba

• vairavimo mokymas dėl vairuotojo pažymėjimo egzamino, kai šios paslaugos teikiamos Šiaurės Airijos Policijos tarnybos, Šiaurės Airijos Greitosios medicinos pagalbos sveikatos ir socialinės rūpybos tresto arba Šiaurės Airijos Priešgaisrinės gelbėjimo valdybos arba šių institucijų vardu.

1. **Vidaus lankytinos vietos ir mankštinimosi objektai**

Asmuo, atsakingas už:

* Vidaus lankytiną vietą, įskaitant pramogų pasažą, bingo salę, muziejų, galeriją ar kino teatrą;
* Vidaus sporto ar mankštinimosi objektus, įskaitant žaidimų kambarius, laisvalaikio centrą, plaukimo ar nardymo baseiną, sporto salę, jojimo centrą, vietą, susijusią su motorinių transporto priemonių sportu ar užsiėmimų centrą,

privalo laikytis reikalavimų, susijusių su Lankytojų ir dalyvių informacija.

**Muzikos renginiai lauke**

**Šis skyrius netaikomas licencijuotoms ir nelicencijuotoms patalpoms. Žiūrėkite žemiau esantį skyrių „Svetingumo ir turizmo sektorius“.**

Muzikos renginiai lauke gali būti organizuojami:

* patalpose, nurodytose licencijoje, išduotoje pagal 1996 m. Licencijavimo (Šiaurės Airija) įsakymo 30 straipsnį; **ir**
* kurie yra visiškai arba daugiausia lauke

Muzika gali būti grojama gyvai arba įrašyta, o muzikos garsumo apribojimai neribojami.

Asmuo, atsakingas už verslo ar narių klubo vykdymą patalpose, kurioms taikoma ši dalis, privalo:

1. atlikti rizikos vertinimą, atitinkantį skyriaus „Susirinkimai, kuriuos organizuoja ar organizuoja atsakingas asmuo“ reikalavimus;
2. saugoti rizikos vertinimą patalpose ir nedelsiant pateikti jį patalpų lankytojams arba atitinkamam asmeniui paprašius patikrinti;
3. imtis visų pagrįstų priemonių, kad sumažintų koronaviruso perdavimo riziką. Žiūrėkite žemiau esantį skyrių „Susirinkimai, kuriuos organizuoja ar organizuoja atsakingas asmuo“.
4. reikalauti, kad žiūrovai iš anksto įsigytų bilietą; ir
5. laikytis reikalavimų, pateikiamų Informacijoje lankytojams ir dalyviams.

**Svetingumo ir turizmo sektorius**

**Lankytojų informacija**

Asmuo, atsakingas už:

* Bet kokio turistų apgyvendinimo verslo vykdymą, paslaugų teikimą ar vykdymą
* susibūrimo organizavimą ar vykdymą, kurio tikslas yra vietos ir patalpų, kurioje gali įvykti santuokos ar civilinės partnerystės ceremonija, apžiūra; arba
* maisto ar gėrimų pardavimą ar tiekimą (įskaitant svaiginamuosius gėrimus) vartojimui patalpose,

privalo laikytis reikalavimų, susijusių su Lankytojų ir dalyvių informacija.

**Licencijuotos ir nelicencijuotos patalpos**

Jei esate asmuo, atsakingas už verslo vykdymą ar narystės klubą, kuris parduoda ar tiekia maistą ar gėrimus (įskaitant svaiginamuosius gėrimus) vartojimui licencijuotose ar nelicencijuotose patalpose, privalote laikytis šių reikalavimų:

1. ***Veiklos reikalavimai***

Atsakingas asmuo:

* kiekvienoje patalpos dalyje turi aiškiai nurodyti maksimalų asmenų, kurie gali sėdėti toje patalpos dalyje, skaičių; ir
* neturi leisti lankytojui judėti patalpose, tik įeiti ar išeiti iš patalpų, prieiti prie stalo, atlikti mokėjimą, apžiūrėti patalpas, kad galėtų užsisakyti santuokos ar civilinės partnerystės sudarymo vietą, prieiti prie savitarnos ar kepsnių pjaustymo klientų akivaizdoje vietos, patekti ar pasinaudoti tualetu, kūdikių perrengimo ar maitinimo krūtimi patalpas ar rūkymui skirtą vietą;
* privalo užtikrinti, kad maisto ar gėrimų (įskaitant svaiginamuosius gėrimus) užsakymus pateikia tik prie stalo sėdintys asmenys. Išimtys taikomos, kai asmuo renkasi maistą iš savitarnos ar kepsnių pjaustymo klientų akivaizdoje vietos. Patalpose, kur neparduodami ar neteikiami svaigieji gėrimai, maistą galima užsisakyti, pvz., prie prekystalio;
* privalo užtikrinti, kad maisto ir gėrimų (įskaitant svaiginamuosius gėrimus) vartojimas patalpose yra leidžiamas tik asmenims, sėdintiems prie stalo;
* privalo laikytis socialinio atstumo reikalavimų.

1. ***Šokiai ir muzika svetingumo įstaigose***

Atsižvelgiant į dabartinius svetingumo sektoriaus apribojimus:

* draudžiama šokti, leisti muzikos įrašus ar muziką groti gyvai šokių tikslais, išskyrus vieną šokį santuokos ar civilinės partnerystės ceremonijos metu.
* gyva muzika yra leidžiama. Muzika, atliekama gyvai ar įrašyta, leidžiama tokiu garsu, kad būtų galima kalbėtis įprastu balsu.

1. ***Rizikos vertinimai***

Asmuo, atsakingas už verslo vykdymą ar narių klubą;

* Privalo atlikti rizikos vertinimą pagal susibūrimų reikalavimus. Rizikos vertinimas turi nustatyti:
* didžiausią asmenų skaičių, kurie gali būti susodinti kiekvienoje patalpų dalyje; ir
* muzikos garsą, kad lankytojai galėtų kalbėtis įprastu garsu;
* Privalo saugoti aukščiau nurodytų patalpų rizikos vertinimą ir pateikti jį nedelsiant patalpų lankytojų ar atitinkamo asmens patikrinimui pareikalavus.
* Privalo imtis visų pagrįstų priemonių, kad sumažintų koronaviruso plitimo riziką pagal susibūrimų apribojimus.

1. ***Turistų apgyvendinimas***

„Turistų apgyvendinimas“ – tai vieta, kur teikiama nakvynė ir pusryčiai, viešbutis, patalpos su dviaukštėmis lovomis, bendrabutis, svečių apgyvendinimo vietos, savitarnos vietos ar svečių namai.

Gali atsidaryti visos kitos turistų apgyvendinimo vietos, įskaitant vietas su bendrai naudojamomis paslaugomis, pvz., stovyklavietėse.

Asmuo, atsakingas už turistų apgyvendinimo verslo vykdymą, tokių paslaugų teikimą ar vykdymą privalo imtis pagrįstų priemonių pagal Lankytojų ir dalyvių informacijoje pateikiamus reikalavimus.

Daugiausia 10 asmenų iš 3 namų ūkių gali dalintis viena apgyvendinimo vieta (pvz., kambarys, savitarnos būstas ir t.t.) turistų apgyvendinimo vietoje. Į šį skaičių neįtraukiami 12 metų ar jaunesni vaikai. Jei atskirame namų ūkyje yra daugiau nei 10 narių, jie gali apsistoti vienoje vietoje, jei patalpoje apsistojusių asmenų skaičius neviršija 15 iš 3 namų ūkių (neįskaitant vaikų iki 12 metų).

**Verslo ar profesijų atstovai, kurie veiklą vykdo iš namų, ar privačiame būste**

Nors apribojimai neleidžia lankytojams lankytis privačiame būste, yra išimčių, kurios leidžia verslui, prekybai, ir profesijoms, kurios vykdomos namie, ar kitų žmonių namuose, toliau tai daryti.

Todėl verslui, kuris vykdomas iš namų, bus leidžiama turėti klientus savo privačiuose būstuose verslo veiklos vykdymui.

Prekybos ir kitos profesijos, kurios vykdo veiklą kitų žmonių privačiuose būstuose, pavyzdžiui, elektrikai, santechnikai, artimo kontakto paslaugoms kaip išvardinta aukščiau), korepetitoriai, valytojai ir t. t. galės lankytis kitų žmonių privačiuose namuose, bet tik savo veiklos tikslais, ir būsto šeimininko nuožiūra.

**Reikalavimai, susiję su lankytojų ir dalyvių informacija**

Asmuo, atsakingas už:

* Artimo kontakto paslaugų (išskyrus filmų kūrimo ir televizijos laidų artimo kontakto paslaugas, papildomas medicinos, sveikatos ir socialinės priežiūros paslaugas; arba vairavimo mokymą) teikimą;
* turistų apgyvendinimo verslo vykdymą, tokių paslaugų teikimą ar vykdymą;
* susibūrimo, kurio metu sudaroma santuoka ar civilinė partnerystė, organizavimą ir vykdymą;
* susibūrimo, kurio metu sudaroma lankoma vieta, kurioje gali vykti santuokos ar civilinės partnerystės ceremonija, organizavimą ir vykdymą; arba
* patalpas, nurodytas licencijoje, išduotoje pagal 1996 m. Licencijavimo (Šiaurės Airija) įsakymo 30 straipsnį ir kurios yra visiškai arba daugiausia lauke;
* maisto ar gėrimų (įskaitant svaigiuosius gėrimus) pardavimo ar tiekimo vartojimui patalpose verslo vykdymą;
* vidaus traukos vietas, įskaitant pramogų pasažus, bingo sales, muziejus, galerijas ar kino teatrus;
* vidaus plaukimo ir nardymo baseinus;
* Vidaus sporto ar mankštinimosi objektus, įskaitant žaidimų kambarius, laisvalaikio centrą, plaukimo ar nardymo baseiną, sporto salę, jojimo centrą, vietą, susijusią su motorinių transporto priemonių sportu ar užsiėmimų centrą;
* Teatrą ar koncertų salę;
* Vietas, kurios naudojamos konferencijų ir parodų tikslais; ar
* Vidaus vietas, išskyrus privačius būstus, teatrus ir koncertų sales, kai naudojamos spektaklių, įrašų ar repeticijų tikslais

Privalo:

* gauti lankytojų informaciją iš anksto arba dalyvavimo metu. Ši informacija susideda iš:

1. kiekvieno dalyvaujančio 16 metų ar vyresnio asmens vardas, pavardė ir telefono numeris;
2. atvykimo data ir laikas.

* įrašyti lankytojo informaciją į registravimo sistemą; ir
* saugoti informaciją apie lankytojus 21 dieną nuo apsilankymo datos. Organizatorius ar valdytojas privalo sunaikinti informaciją apie lankytojus kuo greičiau, kai tai praktiškai įmanoma, praėjus 21 dienos laikotarpiui, nebent yra kitas, neįvardintas šiose nuostatose pagrindas, kuriuo remiantis informacija gali būti teisėtai saugoma.

Informacija apie lankytoją turi būti pateikta atitinkamam asmeniui kuo greičiau, bet praktiškai, bet kuriuo atveju per 24 valandas nuo prašymo, jei to reikalauja asmuo.

**Socialinio atstumo laikymosi reikalavimai**

Asmuo, atsakingas už atitinkamos vietos atitinkamos svetingumo vietos organizavimą ar veiklą, privalo imtis pagrįstų priemonių, kad darbuotojai ar tokios vietos lankytojai visada laikytųsi socialinio atstumo reikalavimų.

„Socialinis atstumas“ – tai **vienas metras** atitinkamoje svetingumo ir atitinkamoje vietoje.

„Atitinkama vieta“ yra

1. parduotuvė (šiame dokumente „parduotuvė“ yra bet koks pastatas, kambarys ar kita vidaus patalpa, kuri visa ar jos dalis yra prieinama visuomenei ir yra vien tik ar daugiausia naudojama mažmeninės prekybos, prekių nuomos ar paslaugų teikimo tikslais);
2. uždaras prekybos centras (šio dokumento tikslais, „uždaros“ patalpos”, jei jos yra viduje arba iš esmės uždaros pagal 2007 m. „Gyvenkime be dūmų“ 2 reglamento (Patalpos, transporto priemonių valdytojai ir pranešimai apie baudas) (Šiaurės Airija) nuostatas); arba

„Atitinkama svetingumo vieta yra:

1. verslo ar narių klubo patalpos, kuriose parduodamas ar tiekiamas maistas ar gėrimai (tiek svaiginamuosius, tiek gaiviuosius) vartojimui patalpose, kurių veikla galima pagal Licencijuotų ir nelicencijuotų patalpų reikalavimus, tačiau neįtraukiant patalpų, kurios yra nurodytos licencijoje, išduotoje pagal 1996 m. Licencijavimo (Šiaurės Airija) įsakymo 30 straipsnį; ir kurios yra visiškai arba daugiausia lauke;
2. Vidaus traukos vieta, įskaitant pramogų pasažus, bingo sales, muziejus, galerijas ar kino teatrus;
3. Teatras ar koncertų salė;
4. Vieta, kuri naudojamos konferencijų ir parodų tikslais; ar
5. Vidaus vieta, išskyrus privačius būstus, teatrus ir koncertų sales, kai naudojama spektaklių, įrašų ar repeticijų tikslais.

Atsakingas asmuo privalo:

* teikti informaciją darbuotojams ir lankytojams, kaip sumažinti koronaviruso poveikio ir plitimo riziką;
* užtikrinti, kad visi darbuotojai ir lankytojai išlaikytų socialinį atstumą (nebent yra to paties namų ūkio nariai ar sėdintys prie vieno stalo. Tai galima padaryti pakeičiant atitinkamos vietos išdėstymą, įskaitant tas dalis, prie kurių lankytojai paprastai neturi prieigos, valdydami ir kontroliuodami prieigos taškų naudojimą ir išėjimas, bendros patalpos (pvz., tualetai) ir judėjimo iš vienos atitinkamos vietos dalies į kitą;
* kad atitinkama vieta ar atitinkama svetingumo vieta būtų reguliariai valoma, laikomasi higienos ir reguliariai valomi tam tikri taškai ar vietos, kuriomis darbuotojai ir lankytojai gali dažnai naudotis (tokie kaip įėjimo barjerai, vartai ir kortelių terminalai).

Kai neįmanoma praktiškai išlaikyti socialinio atstumo, socialinio atstumo priemonės reikalauja, kad atitinkamas asmuo imtųsi pagrįstų veiksmų, kad užtikrintų, jog:

1. bet koks artimas tiesioginis žmonių kontaktas yra ribotas;
2. būtų įrengti ir palaikomi atitvarai ar ekranai;
3. prireikus naudojamos asmeninės apsaugos priemonės, kurios tokiu atveju yra lengvai prieinamos.

**(3) VIEŠOSIOS SVEIKATOS PATARIMAI**

**Simptomai**

***Jei jūs patiriate kokius nors COVID 19 simptomus jūs privalote likti namie ir kreiptis dėl testo atlikimo.***

Pagrindiniai simptomai yra:

* Naujas pastovus kosulys
* Karščiavimas
* Kvapo ar skonio pasikeitimas ar praradimas.

Jūs turėtumėte **nedelsiant** izoliuotis jei jūs patiriate bet kurį iš šių simptomų, kad ir švelnius, ir likti namuose saviizoliacijoje 10 dienų nuo tada kai simptomai prasidėjo. Šis veiksmas padės apsaugoti kitus bendruomenės narius tol kol jūs esate užsikrėtęs.

Jei jūs gyvenate su kitais, ir jūs, ar vienas iš jų turi koronaviruso simptomus, tada visas namų ūkis turi likti namie, ir neišeiti iš namų 10 dienų. 10 dienų laikotarpis prasideda nuo tos dienos kai pirmas asmuo namuose susirgo.

Koronavirusas gali plisti artimai kontaktuojant su užkrėstu asmeniu arba per užterštą paviršių.

**Socialinio atstumo laikymasis**

Jei turite palikti savo gyvenamąją vietą, turėtumėte palaikyti bent 2 m (6 pėdų) fizinį atstumą tarp jūsų ir kitų, ne jūsų namų ūkio, asmenų arba 1 metro atstumą, jei esate atitinkamoje svetingu vietoje, kad sumažintumėte užsikrėtimo virusu ir infekcijos plitimo galimybę.

***Kas turėtų laikytis fizinio atsiribojimo priemonių?***

Kiekvienas turėtų visada laikytis šių priemonių. Tais atvejais, kai socialinis atsiribojimas gali būti neįmanomas ar neįgyvendinamas, pvz. teikiant ar gaunant medicininę pagalbą, kitos veiksmingos priemonės, įskaitant gerą rankų higieną ir kvėpavimo takų higienos praktiką, turėtų būti laikomos kritinėmis ir priimtomis, ir, šiuo atveju, rekomenduojamas apsauginių kaukių dėvėjimas.

***Tie, kurie yra didesnėje infekcijos rizikoje***

Jei manote, kad jums ar jūsų šeimos nariui yra didesnė rizika stipriai susirgti nuo koronaviruso, turėtumėte ypač stengtis, kad kontaktas su kitais, įskaitant jūsų šeimos narius, būtų kuo mažesnis. Tai apima, jei jūs:

* esate virš 70 (net jei ir neturite sveikatos problemų); arba
* laukiatės; arba
* turite sveikatos sutrikimą; arba
* dėl medicininių priežasčių esate laikomi ypač pažeidžiamais – tai yra, asmenys su tam tikromis sunkiomis sveikatos ligomis. Jei esate šioje grupėje jūsų šeimos gydytojas ar sveikatos priežiūros komanda jau buvo turėję patarti labiau pasisaugoti.

**Rankų higiena**

Tinkamas rankų nusiplovimas yra vienas iš svarbiausių dalykų, kuriuos galite padaryti, kad išvengtumėte ir kontroliuotumėte daugelio ligų plitimą. Tinkama rankų higiena sumažins tokį pavojų, kaip gripas, apsinuodijimas maistu ir su sveikata susijusių infekcijų perdavimą iš asmens asmeniui.

***Kada reikia plautis rankas***

Paprastai ant rankų yra daug mikrobų, todėl jas reikia plauti:

* pasinaudojus tualetu;
* prieš liečiant maistą;
* kada matote, kad jos yra nešvarios; arba
* po to kai palietėte bendruosius paviršius viešosiose vietose; arba
* po to, kai kosėjote ar čiaudėjote į rankas.

Reguliariai plaudami rankas padėsite išvengti COVID-19 plitimo.

***Kaip plauti rankas***

Labai svarbu tinkamai nusiplauti rankas. Įsitikinkite, kad plaunate abi rankas, įskaitant pirštų galiukus, delnus ir nykščius.

Tolesni veiksmai paaiškina, kaip tinkamai nusiplauti rankas:

1. sušlapinkite rankas vandeniu;
2. užtepkite pakankamai muilo, kad padengtumėte visą savo rankų paviršių;
3. trinkite rankas delnas į delną;
4. dešinysis delnas per kairios plaštakos išorinę pusę susipynusiais pirštais ir atvirkščiai;
5. delnas į delną susipynusiais pirštais;
6. pirštų galiukai sulenktais ir sukabintais priešinguose delnuose pirštais;
7. sukamaisiais judesiais trinti kairį nykštį suspaustame dešinės rankos delne ir atvirkščiai;
8. sukamaisiais judesiais pirmyn, atgal įtrinti sulenktus dešinės rankos pirštus į kairį delną ir atvirkščiai;
9. nuplauti rankas vandeniu;
10. rankas nusausinti vienkartiniu rankšluosčiu;
11. Panaudokite rankšluostį, kad užsuktumėte vandens čiaupą.

**Kvėpavimo takų higiena**

Kaip ir sezoniniu gripui, tie patys visuomenės sveikatos patarimai galioja ir COVID-19: jei kosėjate ar čiaudite, uždenkite burną ir nosį servetėle, atsargiai išmeskite ją po naudojimo ir nusiplaukite rankas. Jei neturite servetėlės, panaudokite sulenktą ranką.

***Apsauginės veido kaukės***

Laikantis Apsauginių veido kaukių reglamento nuostatų, veido kaukės dabar yra privalomos viešajame transporte, įskaitant mokyklos transporto paslaugas (išskyrus jaunesnius mokinius, kurie dar nėra vidurinėje mokykloje), taksi, privačiuose autobusuose, reisiniuose autobusuose, oro uostuose, ir lėktuvuose, traukiniuose ir autobusų stotyse, visose uždarose viešose vietose, išskyrus, jei yra sėdimos vietos, ir parduotuvėse, prekybos centruose, pvz., pirkdami prekes ir paslaugas patalpose, gatvių parduotuvėse, prekybos centre, maisto parduotuvėse, bankuose ir statybų bendrijose, įeinant į ir išeinant iš garbinimo vietos ar vietos, kur vykdomos pamaldos. Veido kaukės turi būti dėvimos visada vidaus susibūrimų metu garbinimo vietose.

„Apsauginės veido kaukės“ reiškia bet kokio tipo veido dangą, kuris uždengia asmens nosį ir burną. Daugiau informacijos rasite anksčiau paminėtame skyriuje „Apsauginių veido kaukių reglamento nuostatuose“.

Primygtinai rekomenduojame nešioti apsaugines veido kaukes uždarose viešosiose vietose, kur neįmanoma išlaikyti socialinio atstumo.

Svarbiausia, neturėkite apgaulingo saugumo jausmo dėl apsaugos lygio, kurį suteikia apsauginių veido kaukių dėvėjimas. ***Apsauginių veido kaukių dėvėjimas nepakeičia kitų švelninimo priemonių.*** Tai suteikia tam tikros papildomos naudos, tačiau labai svarbu, kad ir toliau būtų sutelktas dėmesys:

* socialinio atstumo išlaikymą, jei tai įmanoma;
* rankų higienos rūpestinga priežiūrą, kruopštų rankų plovimą dienos metu;
* „kvėpavimo etiketas“, tai yra, „sučiupk, užmušk, įmesk į šiukšliadėžę“, kai čiaudėji ar kosėji;
* bendrai naudojamų paviršių valymui;
* geras vėdinimas.

Tai vis dar yra geriausias būdas apsaugoti save ir kitus nuo COVID-19.

Patalpų aplinka vis dar kelia didesnę riziką nei susitikimai lauke, todėl, jūs turite laikytis visuomenės sveikatos patarimų ir apriboti apsilankymų laiką; pasirūpinti gera ventiliacija; laikytis geros rankų higienos; ir laikytis fizinio atsiribojimo, jei tai įmanoma. Labai rekomenduojame naudoti apsaugines veido kaukes.

**Darbas**

Turėtumėte dirbti iš namų, jei tai įmanoma. Jums leidžiama keliauti darbo tikslais, įskaitant teikti savanoriškas ar labdaros paslaugas, kai negalite dirbti namuose.

Universitetai ir aukštesniojo mokslo įstaigos turėtų organizuoti nuotolinį mokymą kiek tai yra įmanoma, organizuoti užsiėmimus susitinkant tik jei tai yra būtina, ir neišvengiama.

Darbdaviai ir darbuotojai turėtų aptarti jų darbo tvarką, o darbdaviai turėtų imtis visų įmanomų priemonių, kad suteiktų galimybę savo darbuotojams dirbti namuose, įskaitant aprūpinimą tinkama IT ir įranga, leidžiančia dirbti nuotoliniu būdu.

Kartais tai nebus įmanoma, nes ne visi gali dirbti iš namų. Tam tikri darbai reikalauja, kad žmonės vyktų į darbą, iš jo ir dėl jo, pavyzdžiui, jei jie dirba su mašinomis, statybose ar gamyboje arba teikia pagrindines paslaugas.

Jūs neturėtumėte keliauti į darbą, jei pasireiškia koronaviruso simptomai, arba jei jūs ar kas nors iš jūsų namų ūkio izoliuojasi gavus teigiamą COVID 19 testo rezultatą.

Dirbdami turėtumėte, kur įmanoma, laikytis fizinio atsiribojimo patarimų ir laikytis geros rankų ir kvėpavimo higienos praktikos.

Darbdaviai turėtų įdiegti protingai įgyvendinamas procedūras, kad apsaugotų savo darbuotojus ir visuomenės narius. Saugos patarimus darbdaviams galima rasti HSENI tinklalapyje.

**Kelionės, transportas ir atostogos**

Jums patariame vengti visų kelionių išskyrus tas kurios reikalingos. Visų prašoma visų atsižvelgti į viruso platinimo virusą keliaujant.

Jei jūs manote, kad jums reikia, dėl bet kokios priežasties, iš jūsų teritorijos, įsitikinkite, kad tai darote saugiai laikantis atstumų. Nekelkite pavojaus sau ir kitiems.

Reglamento nuostatai nenustato atstumo, kurį galite nuvažiuoti bet kokiu tikslu, apribojimų. Elkitės atsakingai ir protingai.

***Viešasis transportas***

Venkite naudotis viešuoju transportu, pvz. traukiniais, autobusais, taksi ir t. t., jei galite, kad sumažintumėte užsikrėtimo virusu riziką. Jei turite keliauti naudodamiesi viešuoju transportu, pvz. į darbą ar būtiniausiems reikmenims ar atsargoms įsigyti jūs privalote dėvėti apsaugines veido kaukes. Jūs turėtumėte kiek įmanoma labiau laikytis fizinio atstumo, ir laikytis geros higienos praktikos, pvz. nelieskite veido ir kuo greičiau atlikite gerą rankų higieną. Rankų dezinfekavimo priemonė gali būti naudojama, kai neturite galimybių nusiplauti rankų, tačiau nusiplaukite rankas kaip įmanoma greičiau.

***Keliavimas bendroje kelionių erdvėje***

Jei keliaujate į Šiaurės Airiją iš kitos bendros kelionių erdvės (BKE) zonos arba iš kitos BKE teritorijos, skaitykite kelionių patarimus „NI Direct“.

Norėdami gauti daugiau informacijos apie kelionę, spustelėkite toliau pateiktas nuorodas.

<https://www.nidirect.gov.uk/articles/coronavirus-covid-19-travel-within-common-travel-area>

***Tarptautinės kelionės***

Jei keliaujate į Šiaurės Airiją ir buvote už bendros kelionių erdvės ribų bet kuriuo metu per pastarąsias 10 dienų, perskaitykite informaciją keliautojams:

<https://www.nidirect.gov.uk/articles/coronavirus-covid-19-international-travel-advice>

***Apgyvendinimas atostogoms***

Leidžiama apsigyventi atostogoms skirtose vietose, įskaitant viešbučius, poilsio namus, savitarnos vietose, nameliuose – priekabose, turistiniuose nameliuose ir nameliuose ant ratų.

Jei jūs planuojate lankytis atostogų ir turistų apgyvendinimo vietose, turėtumėte atsižvelgti į visus apribojimus, nustatytus vietovėje į kurią jūs keliaujate, kurioje gali būti taikomi apribojimai ar uždarymai jūsų planuojamoje apgyvendinimo vietoje, pvz. „vietinio karantino“ scenarijus.

Jums primenama, kad daugiau nei 10 asmenų iš daugiau kaip 3 namų ūkių susibūrimai patalpose draudžiami privačiuose būstuose ar turistų apgyvendinimo vietose, išskyrus vieną namų ūkį, kuriame yra 10 ar daugiau narių (neįskaitant vaikų iki 12 metų). Galima lankyti ar priimti svečius iš kitų dviejų namų ūkių, jei viduje susirenka ne daugiau kaip 15 žmonių iš 3 namų ūkių (neįskaitant vaikų iki 12 metų).

**Minios vengimas**

Dideli susibūrimai padidina infekcijos perdavimo riziką, taip pat ir bet kokio dydžio susibūrimai viduje. Socialinio atstumo laikymasis yra būtinas norint užkirsti kelią tolesnėms epidemijos bangoms ir kiekvienas asmuo yra atsakingas už tai, kad būtų laikomasi socialinio atstumo.

**Sportas ir veikla lauke**

Jūs galite dalyvauti lauko mankštoje ar veikloje, užsiimti sportu, įskaitant vaikščiojimą ir bėgimą, varžybas. Taip pat leidžiami žiūrovai sporto renginiuose.

Daugiau informacijos rasite ankstesniame skyriuje apie sporto renginius.

**NAUDINGOS NUORODOS**

Daugiau patarimų ir informacijos apie COVID-19 galite rasti šiose nuorodose.

“NI Direct”:

<https://www.nidirect.gov.uk/campaigns/coronavirus-covid-19>

Visuomenės sveikatos agentūra:

<https://www.publichealth.hscni.net/covid-19-coronavirus>

Sveikata ir saugumas darbo vietoje

Sveikatos ir saugos darbe rekomendacijų turėtų būti paprašyta iš sveikatos ir saugos vykdomosios valdžios Šiaurės Airijoje (HSENI). HSENI yra pagrindinė įstaiga, atsakinga už sveikatos ir saugos darbe standartų propagavimą ir vykdymą Šiaurės Airijoje. Kartu HSENI ir rajonų tarybos nagrinėja visas darbo situacijas Šiaurės Airijoje, kurioms taikomas 1978 m. įsakymas dėl sveikatos ir saugos darbe (Šiaurės Airija). HSENI rekomendacijos:

<https://www.hseni.gov.uk/about-hseni>

<https://www.nibusinessinfo.co.uk/campaign/coronavirus-updates-support-your-business>

<https://www.hseni.gov.uk/articles/covid-19-workplace-safety-guidance>

1993 m. Asmeninių apsaugos priemonių darbe nuostatai (Šiaurės Airija): <https://www.legislation.gov.uk/nisr/1993/20/made>

**PABAIGA**